text: خام تیل اور قدرتی گیس کی درآمدات پر ہندستان کا انحصار ہماری حکومت کے لئے باعث تشویش رہا ہے۔ بڑھتی ہوئی مانگ کو پورا کرنے کے لئے ہم نے بائیو فیول اور متبادل ٹکنالوجی کے استعمال کے ذریعہ بڑی تعداد میں اقدامات کئے ہیں پھر بھی درآمدات کو کم کرنے کے لئے ہائیڈرو کاربن پروڈکشن میں اضافہ کے لئے فوری کارروائی کی ضرورت ہے۔ ہماری حکومت کے ذریعہ تشکیل کی گئی ایک اعلی سطحی بین وزارتی کمیٹی نے کئی خصوصی سفارشات کی ہیں جن میں ذخائر کا پتہ لگانے کے لئے ٹینڈر کے نظام کی کایا پلٹ دوسرے اور تیسرے زمرے کی بیسن کے لئے ذخائر کا پتہ لگانے کے پروگرام میں آمدنی کی حصہ داری کی تبدیلی شامل ہیں۔ وزیر خزانہ نے کہا کہ حکومت ان سفارشوں کو نافذ کررہی ہے۔